เคน เบื่อจะพูดเรื่อง แพทตี้ ลั่นผู้หญิงดีๆ มีเยอะแยะ
เคน ภูภูมิ ไม่ขอพูดถึงประเด็น แพทตี้ ที่ออกมาแฉ เพราะตนมองว่าเป็นเรื่องไร้สาระและมันนานมากแล้ว อยากให้จบสักที ไม่หวั่นเรื่องนี้คนมองภาพลักษณ์เสียหาย เพราะเป็นเรื่องเก่า หาเรื่องใหม่มาพูดกันดีกว่า แย้มซัมเมอร์นี้มีถ่ายแบบแต่ไม่หวิว เผยยังมีละครติดต่อเข้ามาเรื่อยๆ ไม่ได้ดร็อปหายไปไหน,ดูเหมือนจะยังไม่จบแถมยังออกมาพูดเรื่อยๆ สำหรับสาวทรงโต แพทตี้ เขมิกา หัสโก ที่เจ้าตัวออกมาแฉพระเอก ค. อย่างหมดเปลือก แต่งานนี้หนุ่มเคน ภูภูมิ พงศ์ภานุ ก็ไม่ขอต่อความยาวสาวความยืดอันใดอีก เพราะเรื่องมันผ่านมานานมากแล้ว อีกทั้งยังวอนขอให้จบประเด็นนี้อีกด้วย ถ้ามีประเด็นอะไรใหม่ๆ ค่อยว่ากันอีกที เมื่อได้มีโอกาสเจอหนุ่มเคนมาร่วมงานมหกรรมการแข่งกีฬา eSports ที่ยิ่งใหญ่ที่สุดแห่งภูมิภาคอาเซียน Garena Star League 2015 (GSL2015) ที่โรงภาพยนตร์ Enigma ชั้น 6 ศูนย์การค้าสยามพารากอน เจ้าตัวก็ให้สัมภาษณ์ถึงเรื่องนี้ว่า,ดูเหมือนแพทตี้เค้ายังไม่จบ อย่างล่าสุดก็เพิ่งไปออกรายการเมื่อช่วงสัปดาห์ที่ผ่านมา ก็ยังออกมาแฉเราอีกเรื่อยๆ? คือจริงๆ ผมจบไปนานแล้วครับ ก็ไม่ขอพูดต่อแล้วกันนะครับผม จบไปนานแล้วนะครับ มันตั้งแต่ปีที่แล้วนะครับ เค้าค่อนข้างพูดไปในทางที่มันทำให้เราเสียหาย เราจะมีโอกาสฟ้องร้องไหม? ผมก็ไม่ขอตอบแล้วกันครับ เค้าคงพูดได้อย่างเดียว มันไม่มีหลักฐานอะไรแล้ว ก็ไม่อยากตอบเรื่องนี้แล้วกันนะครับ ขอข้ามไปดีกว่า คิดว่าเค้าเกาะกระแสเราไหม? อืม ตอนนี้ก็ไม่อยากคิดอะไรเลยครับ ขอข้ามไปเลยดีกว่า เพราะว่าค่อนข้างที่จะเบื่อแล้วเหมือนกันนะครับ(ยิ้ม) แต่เราก็ไม่ได้ซีเรียสว่าเค้าจะออกมาพูดยังไง พูดแบบไหน? คือตอนนี้ไม่ได้ซีเรียสอะไรแล้วนะครับ ผมว่ามันเป็นข่าวเดิมมากๆ แล้วก็เก่า จนละครเรื่องใหม่ผมจะเปิดแล้วอ่ะ(ยิ้ม) มันยังไม่จบเลย,ได้คุยกับเค้าไหมว่า ทำไมถึงยังไม่หยุดพูด? ผมไม่คุย ผมว่าผมไม่คุย ไม่อะไรแล้วครับ แล้วก็ไม่อยากให้สัมภาษณ์เรื่องนี้แล้วด้วย ผมว่ามันไม่มีประเด็นใหม่ มันเป็นประเด็นเดิม และเก่ามาก พูดแต่เรื่องเดิมๆ ไม่ไหวแล้ว ผมว่าไม่สนใจไปเลยดีกว่า ข้ามไปเลยดีกว่า เป็นอากาศไปเลยดีกว่า กลัวภาพลักษณ์เราจะเสียไหม เพราะว่าเค้าพูดเยอะขนาดนี้? ผมว่าเค้าก็พูดเรื่องเดิมๆ มา 2-3 ปีแล้วนะครับ มันก็ไม่ได้มีอะไรใหม่ๆ ผมว่าเฉยๆ ดีกว่า และอีกอย่างผมก็งงที่มาสัมภาษณ์กันเรื่องเดิมๆ มันไม่ได้มีอะไรที่ใหม่ มันก็เป็นเรื่องเดิม พูดเดิมๆ แต่ดูเหมือนพอเราออกมาแก้ข่าวที เค้าก็พูดอีก? ผมอยากจะบอกว่า ผมไม่เคยแก้อะไรครับ ผมก็พูดเหมือนเดิมทุกอย่าง ทุกครั้งที่ตอบ และก็บอกทุกครั้งว่าผมไม่อยากจะตอบเรื่องนี้แล้ว เพราะว่ามันก็ตอบคำถามเดิมๆ มาเป็นปีแล้ว ไม่มีอะไรใหม่ๆ แล้ว ขอข้ามๆ ไปแล้วกันนะครับ,ตอนนี้ที่เราจะทำความรู้จักผู้หญิงสักคน เราต้องระวังตัมากขึ้น? ก็ไม่นะครับ ผู้หญิงดีๆ ก็มีเยอะแยะมาก กลัวว่าสาวๆ ไม่กล้าเข้ามาจีบเราบ้างไหม? ผมไม่กล้าเข้าหาสาวๆ มากกว่า(ยิ้ม) เป็นเพราะว่ามีข่าวนี้ออกมารึเปล่า? ก็อาจจะด้วยนะครับ อาจจะด้วยสังคมปัจจุบันด้วย เราก็ต้องเซฟๆ ตั้งใจทำงานต่อไปครับผม เป็นเพราะอะไรเราถึงไม่อยากตอบเรื่องนี้? จริงๆ ผมว่า ถ้ามีประเด็นอะไรใหม่ๆ ที่ถามเข้ามา ผมก็พร้อมตอบ แต่นี้มันเป็นเรื่องเดิมๆ เป็นปีแล้วนะครับ ถามมามีแต่เรื่องเดิมๆ ผมก็ตอบแบบเดิม แล้วมันก็เป็นเรื่องเดิมอีก ย้อมกลับมาอีก ไม่รู้จะตอบอะไรแล้วจริงๆ ครับ,ซัมเมอร์นี้จะมีถ่ายแบบไหม? มีครับผม แบบไหน? อันนี้เอาไว้ลุ้นแล้วกันครับผม ตอนนี้กำลังฟิตอยู่ เซ็กซี่ขนาดไหน? เดี๋ยวเอาไว้ลุ้นๆ เอาแล้วกันนะครับผม ถ้ามีโอกาสก็น่าจะได้ถ่าย รอลุ้นว่าจะเป็นแนวเซ็กซี่รึเปล่า? คือผมไม่ได้เซ็กซี่อะไรอยู่แล้วนะครับผม ถ้าถ่ายก็เหมือนถ่ายแบบแนวปกติทั่วไปที่เคยๆ ถ่ายมา อาจจะพิเศษกว่าเดิม? ถ้าถ่ายก็อยากจะให้ทุกๆ ปี หุ่นเราดีขึ้นเรื่อยๆ มากกว่าครับผม แต่พยายามอยู่ ซึ่งก็ยาก เราฟิตไปถึงไหนแล้ว? ก็กลับมาคุมอาหารแล้วเข้าฟิตเนสอย่างต่อเนื่องเหมือนเดิมครับผม เค้ามีติดต่อมารึยัง? ขอฟิตไว้ก่อนครับผม(หัวเราะ) แต่ซัมเมอร์นี้ได้เห็นแน่นอน? ก็ให้ทุกคนลุ้นเอาแล้วกันครับ ก็อาจจะมีนิดๆ หน่อยๆ ครับผม,อย่างงานละคร หลายคนอาจจะมองว่าเงียบๆ ซาๆ ไป? ก็ตอนนี้รอเรื่อง กลกิโมโน น่าจะใกล้ออนแอร์แล้ว และวันที่ 20 นี้ก็จะมีการเปิดตัวละครอย่างเป็นทางการนะครับ แล้วพรุ่งนี้ก็จะฟิตติ้งละครเรื่องใหม่ครับ ก็เดี๋ยวติดตามแล้วกันครับ เป็นพระเอกรึเปล่า? ก็เป็นพระเอกครับ เป็นตำรวจครับ ก็อาจจะต้องเรียนคิวบู๊เพิ่มเติมครับ ผมกับคิ้วเราพร้อมถ่ายแล้วใช่ไหม? คือจริงๆ เค้าชอบทรงนี้เลย เพราะว่าเป็นตำรวจด้วย ประมาณนี้ครับผม แต่เดี๋ยวดูอีกทีว่าจะเป็นทรงอะไร หรือจะไว้ยาวกว่านี้ เพื่อรับงานอื่นด้วยครับ.
เคน ภูภูมิ ไม่ขอพูดถึงประเด็น แพทตี้ ที่ออกมาแฉ เพราะตนมองว่าเป็นเรื่องไร้สาระและมันนานมากแล้ว อยากให้จบสักที ไม่หวั่นเรื่องนี้คนมองภาพลักษณ์เสียหาย เพราะเป็นเรื่องเก่า หาเรื่องใหม่มาพูดกันดีกว่า แย้มซัมเมอร์นี้มีถ่ายแบบ 
เคน,เคน ภูภูมิ,ภูภูมิ พงศ์ภานุ,แพทตี้,เคน แพทตี้,แพทตี้ เขมิกา,เขมิกา หัสโก,แพทตี้แฉ,พระเอก ค.,เคนถ่ายแบบ,กลกิโมโน,ข่าว,ข่าวบันเทิง,ไทยรัฐออนไลน์